Žemaitės dramos teatras

Apie profesionalų teatrą, veikusį 1941–1949 m., žr. Žemaičių teatras.

Žemaitės dramos teatras, Telšių miesto teatras – Telšiuose veikiantis teatras. Tai yra vienas seniausių teatrų Lietuvoje, žinomas, kaip daugiausia nominacijų pelnęs mėgėjų teatrasApie teatrą .

 Istorija 

Teatro Telšiuose pradžia siejama su 1907 m. rugpjūčio 2 d. Tuomet tuščiose kareivinėse ant Masčio ežero kranto, pasibaigus Porciunkulės atlaidams, buvo suvaidintos dvi komedijos – „Žilė galvon – velnias uodegon“ ir „Velnias spąstuose“. Po metų įvyko antrasis spektaklių vakaras – buvo vaidinamos komedijos „Trys mylimos“ ir „Valsčiaus sūdas“. Spėjama, kad antrojo spektaklių vakaro režisieriumi buvo Feliksas Milevičius.Teatro istorija 

1912 m. buvo renkamos lėšos teatro rūmų statybai, tačiau dėl nepalankios politinės situacijos planų teko atsisakyti.

1940 m. pastatytas Telšių miesto teatras. Konstruktyvizmo stiliaus pastatą suprojektavo arch. Steponas Stulginskis, statybą prižiūrėjo arch. Vsevolodas Kopylovas.

1940–1949 m. Telšiuose veikė profesionalus Žemaičių dramos teatras. 1942 m. pasiūlymą dirbti teatre priėmė režisierius Juozas Miltinis, tačiau dėl nežinomų priežasčių neatvyko.Teatro istorija 

Praėjus maždaug dešimčiai metų po profesionalaus teatro uždarymo Telšiuose įkurtas mėgėjų teatras, jo vadovu paskirtas E. Karanauskas. 1965 m. teatrui suteiktas Žemaitės vardas.Teatro istorija  1990 m. spalio 1 d. Telšių Žemaitės dramos teatras tapo savarankišku juridiniu asmeniu.

 Trupės 

 Profesionalių aktorių trupė (diplomuoti aktoriai)
 Suaugusiųjų mėgėjų aktorių trupė (vyr. rež. D. Žilinskas)
 Vaikų ir jaunimo aktorių studija Savi (rež. L. Pocevičienė)
 Vaikų ir jaunimo šokių studija (choreog. I. Levickienė)

 Režisieriai, dirbę ar dirbantys teatre 

 Laima Adomaitienė-Feiferė Felicija
 Agnė Banytė
 Kastytis Brazauskas
 Jonas Buziliauskas
 Deividas Jonauskis
 Ina Levickienė (Petrakova)
 Laimutė Pocevičienė
 Raimondas Šilanskas
 Badri Tserediani
 Donatas Žilinskas

 Nuorodos 
 Oficiali svetainė

 Šaltiniai 

Kategorija:Lietuvos teatrai
Kategorija:Telšiai